Hein Bredendiek

**Hein Bredendiek** (* 18. September 1906 in Jever; † 24. April 2001 in Ollnborg) weer en düütsch Kunstopteher, Maler, Philoloog un plattdütsch Schriever. 

## Leven

Hein (eegentlich Karl-Heinz) Bredendiek weer de Söhn vun en Schoolmeester in Jever. Nah sien Abitur an’t Mariengymnasium in Jever, wo Georg von der Vring sien Talent seen un hüm fördert hett, studeer he af 1926 in Berlin an de Staatlich Kunsthoochschool Kunstpädagogik, Kunsthistorie un Philosophie. Nah Referendar- und Assessorentiet in Altona, Plön, Reinbek un Flensborg gung he 1935 as Dozent an de Hoochschool för Lehrerbildung in Cottbus. Van 1940 bit 1945 hett he sien Kriegsdeenst bi de Marine afleist, dornah weer he eerst Dozent an de Pädagogisch Hoochschool in Ollnborg, van 1949 bit 1952 Studienrat in Jever, van 1952 bit 1972 an twee Gymnasien in Ollnborg, toletzt as Studiendirekter. 

## Levenswark

De besünner Leistungen Bredendieks liggen in sien Wark as Maler vun Gemälden, Aquarellen un Teknungen, de de Existentialismus dicht bi kommen deen. Bit in sien letzten Levensjohren geev dat in Ollnborg un Jever Utstellungen. En gröttere Wirkung hett he aber mit sien plattdüütsch Schriften, mit Böker, Vertellsels un Rundfunksennen in ollnborgsch-oostfreesch Platt. Över 25 Johr weer he Baas vun de Ollnborger Schrieverkring, een Vereenigung vun plattdüütsch Schrievers.

## Utteknungen

* 1959: Freudenthal-Pries
* 1981: Verdeenstoorden vun dat Land Neddersassen (för sien Verdeenst um de Heimatpleeg un de plattdüütsch Spraak)
* 1986: Ehrenbörger vun Jever
* 2007: In Ollnborg is en Straat na hümm benöömt wurrn.
* 2008: In Jever is en Straat na hümm benöömt wurrn.

## Warken
* *De ol Klock – 500 Jahre Marienglocke Jever – 1461-1961.* Jeverländischer Altertums und Heimatverein (Hrsg.), Jever 1961.
* *Kreihensiel*. Verlag Mettcker & Söhne, Jever, 1972.
* *Ut Barlach sien Warkstääd: En Versöök, to enkelt Figuren ut dat plastisch Wark van Ernst Barlach en Weg to wiesen*.  18 plattdeutsche Bilderbetrachtungen mit den beigefügten Fotos. Verlag d. Fehrsgilde, Hamburg-Wellingsbüttel 1973.  ISBN 3-87849-006-2
* *Nöhlmann un anner Lü : Monolog, Kortgeschicht, Vertellen.* - Verlag Mettcker & Söhne, Jever, 1976.
* *4-Minüten-Brenners*.  Ostendorp, Rhauderfehn 1976. 
* *Thulstedt. Monolog, Kortgeschicht, Vertellen.* Verlag Mettcker & Söhne, Jever 1979. 
* Erhard Brüchert: *Tanker up Schiet : Een Speel för Kinner van acht bit tachentig*. In Oldenburger Platt överdragen van Hein Bredendiek. Mahnke, Verden 1979.
* *Gang na güstern : een Vertelln*. - Verlag Mettcker & Söhne, Jever  1981. 
* *De Spegel*. Verlag Mettcker & Söhne, Jever  1984. 
* Schloßmuseum Jever [Red.: Uwe Meiners]: *Frieslandschaften: Ölbilder, Aquarelle, Zeichnungen*. rutgeven van Hein Bredendiek, Kataloge und Schriften des Schloßmuseums Jever, Nr. 4,  Verlag Mettcker & Söhne, Jever 1991.
* *Summa summarum, ein Lebensbericht*. Hrsg. Hans Friedl und Ursula Maria Schute. Veröffentlichungen der Oldenburgischen Landschaft, Nr. 3. Isensee, Oldenburg 1998. ISBN 3-89598-489-2

## Literatur

* Oswald Andrae: *Hein Bredendiek zum 80. Geburtstag*. - Holzberg, Ollnborg, 1987, ISBN 3-87358-279-1
* Hein Bredendiek. In: *Kürschners Deutscher Literatur-Kalender 1984*. Hrsg. Werner Schuder, Jg. 59. de Gruyter,  Berlin - New York 1984, ISBN 3-89131-041-2
* Hein Bredendiek. In: *Niedersachsen literarisch. 100 Autorenporträts, Bibliographien u. Texte*. Hrsg. D. P. Meier Lenz und Kurt Morawietz. Wirtschaftsverlag NW Verlag für neue Wissenschaft, Bremerhaven,  1981,  ISBN 3-88314-164-X
**Feierlichkeiten zum 100. Geburtstag von Hein Bredendiek*. In: Die Alte Schulglocke. Mitteilungsblatt des Vereins der Ehemaligen des Mariengymnasiums zu Jever, Nr. 107, 2006